# Europos Sąjungos C 248/2023

| | ISSN 1977-0960 |
| --- | --- |
| Europos Sąjungos
  oficialusis leidinys | C 248 |
| | |
| Leidimas lietuvių kalba | Informacija ir pranešimai | 66 metai2023m. liepos 13d. |

ISSN 1977-0960

Europos Sąjungos

oficialusis leidinys

C 248

Leidimas lietuvių kalba

Informacija ir pranešimai

66 metai2023m. liepos 13d.

---

| Turinys | Puslapis |
| --- | --- |
| | IV   Pranešimai |
| | EUROPOS SĄJUNGOS INSTITUCIJŲ, ĮSTAIGŲ IR ORGANŲ PRANEŠIMAI |
| | Europos Komisija |
| 2023/C 248/01 | Procesinių garantijų kontrolieriaus 2022 m. metinė ataskaita | 1 |

Turinys

Puslapis

IV   Pranešimai

EUROPOS SĄJUNGOS INSTITUCIJŲ, ĮSTAIGŲ IR ORGANŲ PRANEŠIMAI

Europos Komisija

2023/C 248/01

Procesinių garantijų kontrolieriaus 2022 m. metinė ataskaita

1

---

| LT | |
| --- | --- |

LT

---

IV Pranešimai

EUROPOS SĄJUNGOS INSTITUCIJŲ, ĮSTAIGŲ IR ORGANŲ PRANEŠIMAI

Europos Komisija

| 2023 7 13 | LT | Europos Sąjungos oficialusis leidinys | C 248/1 |
| --- | --- | --- | --- |

2023 7 13

LT

Europos Sąjungos oficialusis leidinys

C 248/1

---

PROCESINIŲ GARANTIJŲ KONTROLIERIAUS 2022 M. METINĖ ATASKAITA

(2023/C 248/01)

Pratarmė

Šiandien kaip niekad svarbu apsaugoti ir išsaugoti žmogaus teises Europoje ir užtikrinti, kad kiekvienas žmogus galėtų gyventi oriai.

Pagrindinės teisės – tai ir procesinės garantijos: pvz., teisė būti išklausytam, nekaltumo prezumpcija, teisė į gynybą, teisė į nepriklausomą, nešališką, teisingą ir veiksmingą teisminę apsaugą per pagrįstą laikotarpį ir teisėtumo bei proporcingumo principai.

Šios teisės ir principai yra integruoti į valstybių narių konstitucinę tvarką, Europos Tarybos ir Europos Sąjungos (ES) dokumentus, ES pagrindinių teisių chartiją ir teismų praktiką.

Todėl man teko garbė ir didžiulė atsakomybė pradėti eiti Europos kovos su sukčiavimu tarnybos (OLAF) atliekamų tyrimų procesinių garantijų kontrolierės pareigas.

Kontrolierius nagrinėja skundus dėl OLAF galimai padarytų pagrindinių teisių, procesinių garantijų ir OLAF tyrimams taikomų taisyklių pažeidimų.

Šis iššūkis dar didesnis, nes esu pirmasis asmuo, einantis kontrolieriaus pareigas, kurios buvo sukurtos gana neseniai (pagal 2020 m. gruodžio 23 d. priimto OLAF reglamento 9a ir 9b straipsnius).

Todėl 2022 m. buvo svarbus etapas stiprinant procesinių garantijų apsaugą. Tai buvo svarbus ne tik OLAF, bet ir apskritai ES institucijų, ypač asmenų, susijusių su OLAF tyrimais, etapas. Susiję asmenys, nesvarbu, ar jie yra fiziniai, ar juridiniai asmenys, dabar prireikus gali kreiptis pagalbos į kontrolierių, t. y. asmenį, kurio konkretus vaidmuo – apsaugoti jų pagrindines teises ir procesines garantijas, ir nagrinėti bei spręsti jų skundus iš tikrųjų nepriklausomai ir laiku.

9 metus eidama teisėjos pareigas Europos Žmogaus Teisių Teisme Strasbūre, dirbdama Europos teisės profesore ir dabar kaip Estijos Aukščiausiojo Teismo narė, visada rūpinausi pagrindinių teisių, demokratijos ir teisinės valstybės principų laikymusi.

Kaip kontrolierė, manau, kad labai svarbu puoselėti pagrindinių teisių kultūrą, grindžiamą piliečiams palankiomis skundų nagrinėjimo priemonėmis. Tinkama ir veiksminga ES finansinių interesų apsauga yra naudinga valstybėms narėms ir ES mokesčių mokėtojams; tuo pat metu labai svarbu, kad OLAF galimo sukčiavimo tyrimai būtų atliekami iki galo laikantis pagrindinių teisių ir procesinių garantijų apsaugos reikalavimų.

Taip pat manau, kad kontrolieriaus užduotis yra užkirsti kelią galimiems procesinių garantijų pažeidimams ir patobulinti OLAF tyrimams taikomas taisykles ir praktiką. Tikiuosi, kad metinėje savo veiklos ataskaitoje galiu padėti suvokti bendro pobūdžio klausimus ir sistemines problemas, kurias OLAF turės spręsti, kad ateityje išvengtų galimų skundų ir pagilintų visų savo teisėmis besirūpinančių asmenų žinias bei padidintų jų informuotumą. Be to, tai padės stiprinti visuomenės pasitikėjimą OLAF ir ES.

Pradėjusi eiti pareigas kaip pirmoji kontrolierė, turėjau pradėti nuo nulio ir įdiegti naujus darbo metodus, tvarką ir praktiką. Vienas iš pirmųjų dalykų, kuriuos reikėjo atlikti, buvo parengti ir priimti skundų nagrinėjimo įgyvendinimo nuostatas, kaip reikalaujama OLAF reglamento 9b straipsnio 11 dalyje. Manau, kad įgyvendinimo nuostatos yra kintantis dokumentas, kuris laikui bėgant bus plėtojamas. 2022 m. taip pat turėjau išnagrinėti daug skundų, kurie buvo pateikti gerokai prieš mano paskyrimą, ir išnagrinėti juos laikantis griežtų OLAF reglamente nustatytų terminų.

Džiaugiuosi galėdama pranešti, kad visi minėti uždaviniai buvo sėkmingai ir greitai išspręsti. Norėčiau pripažinti neįkainojamą administracinę ir teisinę paramą, kurią man suteikė puikus OLAF Priežiūros komiteto sekretoriatas.

Šioje pirmojoje metinėje ataskaitoje pateikiama išsami informacija apie pastangas ir pasiektus rezultatus pradiniu dinamišku OLAF reglamento 9b straipsnyje numatyto skundų nagrinėjimo mechanizmo taikymo etapu.

Žinoma, tai tik pradžia. Dar reikia daug nuveikti, kad kontrolierius taptų ne tik nusistovėjusia funkcija bendroje ES kovos su sukčiavimu struktūroje, bet ir dar labiau padidintų OLAF skaidrumą ir, visų pirma, jos atskaitomybę.

Tegu ši metinė ataskaita tampa vizitine kortele, kurioje pristatomas kontrolieriaus darbas ir parodoma, kaip svarbu laikytis procesinių garantijų.

Pagarbiai

Prof. dr. Julia LAFFRANQUE

Kontrolierė

Turinys

Turinys

| Pratarmė | 1 |
| --- | --- |

Pratarmė

| 1. | Apie kontrolierių glaustai | 4 |
| --- | --- | --- |

1.

Apie kontrolierių glaustai

| 2. | Naujo skundų nagrinėjimo mechanizmo sukūrimas | 4 |
| --- | --- | --- |

2.

Naujo skundų nagrinėjimo mechanizmo sukūrimas

| 2.1. | Įgyvendinimo nuostatos | 4 |
| --- | --- | --- |

2.1.

Įgyvendinimo nuostatos

| 2.2. | Galimybė susipažinti su informacija | 5 |
| --- | --- | --- |

2.2.

Galimybė susipažinti su informacija

| 3. | Dinamiška skundų nagrinėjimo pradžia | 5 |
| --- | --- | --- |

3.

Dinamiška skundų nagrinėjimo pradžia

| 3.1. | 2022 m. skundų apžvalga | 5 |
| --- | --- | --- |

3.1.

2022 m. skundų apžvalga

| 3.2. | Kaip kontrolierius nagrinėja skundus | 8 |
| --- | --- | --- |

3.2.

Kaip kontrolierius nagrinėja skundus

| 3.3. | Pirmas etapas: priimtinumo vertinimas | 10 |
| --- | --- | --- |

3.3.

Pirmas etapas: priimtinumo vertinimas

| 3.3.1. | OLAF reglamente nustatyti terminai | 10 |
| --- | --- | --- |

3.3.1.

OLAF reglamente nustatyti terminai

| 3.3.2. | Su asmens duomenų apsauga susiję skundai | 11 |
| --- | --- | --- |

3.3.2.

Su asmens duomenų apsauga susiję skundai

| 3.4. | Tolesnis etapas: rungimosi principu grindžiama procedūra | 11 |
| --- | --- | --- |

3.4.

Tolesnis etapas: rungimosi principu grindžiama procedūra

| 3.5. | Pasiekti rezultatai | 12 |
| --- | --- | --- |

3.5.

Pasiekti rezultatai

| 3.5.1. | Baigtos bylos | 12 |
| --- | --- | --- |

3.5.1.

Baigtos bylos

| 3.5.2. | Sprendimų siūlymas | 13 |
| --- | --- | --- |

3.5.2.

Sprendimų siūlymas

| 4. | Santykiai su suinteresuotaisiais subjektais | 13 |
| --- | --- | --- |

4.

Santykiai su suinteresuotaisiais subjektais

| 5. | Administracinė ir teisinė parama | 14 |
| --- | --- | --- |

5.

Administracinė ir teisinė parama

| 6. | Ryšių palaikymas su kontroliere | 14 |
| --- | --- | --- |

6.

Ryšių palaikymas su kontroliere

1.   Apie kontrolierių glaustai

Apie kontrolierių glaustai

Procesinių garantijų kontrolierius yra funkcija, nustatyta iš dalies pakeistu Reglamentu (ES, Euratomas) Nr. 883/2013 (toliau – OLAF reglamentas), siekiant apsaugoti asmenų, kurių atžvilgiu Europos kovos su sukčiavimu tarnyba (OLAF) atlieka tyrimus, procesines garantijas ir pagrindines teises.

Susijęs asmuo – Sąjungos finansiniams interesams kenkiančiu sukčiavimu, korupcija ar kita neteisėta veikla įtariamas asmuo arba ekonominės veiklos vykdytojas, kurio atžvilgiu OLAF yra pradėjusi tyrimą. Nesusijusių asmenų, įskaitant liudytojus ir informatorius, pateikti skundai nepatenka į kontrolieriaus įgaliojimų sritį.

Kontrolierius nagrinėja susijusių asmenų pateiktus skundus dėl to, kaip OLAF laikosi procesinių garantijų ir tyrimams taikomų taisyklių, visų pirma procesinių reikalavimų ir pagrindinių teisių. Jo vaidmuo nėra pakeisti OLAF vertinimo savo vertinimu, kaip atlikti tyrimą, kaip vertinti įrodymus ir kokias išvadas padaryti. Vertindamas skundus, kontrolierius ypatingą dėmesį skiria Europos Sąjungos pagrindinių teisių chartijai (1), bendriesiems ES teisės principams ir atitinkamai Europos teismų praktikai.

susijusių asmenų

laikosi procesinių garantijų ir tyrimams taikomų taisyklių

1

Kontrolierius savo užduotis vykdo visiškai nepriklausomai ir, eidamas savo pareigas, nesivadovauja jokio asmens nurodymais. Atsižvelgiant į tai, kad susiję asmenys iš esmės negali kreiptis į teismą dėl OLAF veiksmų ar neveikimo tyrimo metu, tai, kad dabar jie gali kreiptis į kontrolierių, tampa labai svarbu. Skundo pateikėjai per nustatytus terminus gali kreiptis į kontrolierių ir siekti, kad jų skundai būtų išnagrinėti nepriklausomai ir išsamiai. Jei kontrolierius nustato, kad pažeidimo nebuvo padaryta, kontrolieriaus vertinimu patikinama, kad OLAF veikė laikydamasi taisyklių. Priešingai, jei kontrolierius nustato, kad OLAF pažeidė procesines garantijas arba tyrimų reglamentavimo taisykles, jis paragins OLAF imtis veiksmų padėčiai ištaisyti. Vis dėlto kontrolierius gali pateikti tik rekomendaciją OLAF – jis negali Tarnybai nustatyti pareigos imtis konkrečių veiksmų ir negali kištis į OLAF vykdomą tyrimą.

visiškai nepriklausomai

patikinama

2022 m. gegužės 3 d. Europos Komisija paskyrė dr. Julią Laffranque pirmąja kontroliere penkerių metų kadencijai, kuri negali būti pratęsta. Dr. Laffranque, Estijos Aukščiausiojo Teismo teisėja ir buvusi Europos Žmogaus Teisių Teismo teisėja, pareigas pradėjo eiti 2022 m. rugsėjo mėn.

dr. Julią Laffranque

Priežiūros komiteto sekretoriatas (toliau – sekretoriatas) teikia kontrolieriui visą būtiną administracinę ir teisinę pagalbą.

2.   Naujo skundų nagrinėjimo mechanizmo sukūrimas

Naujo skundų nagrinėjimo mechanizmo sukūrimas

Vienas iš pirmųjų kontrolieriaus prioritetų buvo nustatyti visas būtinas teisines ir administracines priemones siekiant užtikrinti, kad OLAF reglamento 9b straipsnyje numatytas skundų nagrinėjimo mechanizmas veiktų visu pajėgumu, ir sudaryti palankesnes sąlygas pasiekti, kad sprendimai dėl skundų būtų priimami piliečiams patogiu būdu ir optimaliai, laikantis gero administravimo principų. Padedama sekretoriato, kontrolierė numatė problemas, susijusias su dokumentų tvarkymu, duomenų apsaugos taisyklių laikymusi ir bendravimu su skundų pateikėjais. Reikėtų atkreipti dėmesį į du konkrečius klausimus, nes kuriant naują skundų nagrinėjimo mechanizmą jie buvo ypač svarbūs: a) įgyvendinimo nuostatų priėmimą ir b) prieigą prie su byla susijusios informacijos.

sprendimai dėl skundų būtų priimami piliečiams patogiu būdu ir optimaliai

2.1.   
  Įgyvendinimo nuostatos

Įgyvendinimo nuostatos

Nors OLAF reglamente numatyta bendra naujo skundų nagrinėjimo mechanizmo sukūrimo ir veikimo sistema, jame nenustatyta išsamių skundų nagrinėjimo taisyklių. Vietoj to, 9b straipsnio 11 dalimi kontrolieriui suteikiami įgaliojimai priimti skundų nagrinėjimo įgyvendinimo nuostatas.

2022 m. lapkričio 16 d. kontrolierė, pasikonsultavusi tiek su OLAF, tiek su Priežiūros komitetu (2), priėmė įgyvendinimo nuostatas (3). Įgyvendinimo nuostatos buvo išverstos į visas oficialiąsias ES kalbas ir paskelbtos Oficialiajame leidinyje. Jas galima rasti kontrolieriaus tinklalapyje (4).

2

3

4

Įgyvendinimo nuostatos apima išsamias taisykles, susijusias su skundo pateikimu, šalių keitimusi informacija, svarstymų organizavimu, įvairiais veiksmais, kurių imamasi skundui išspręsti, ir kontrolieriaus santykiais su OLAF ir Priežiūros komitetu. Įgyvendinimo nuostatose taip pat paaiškinami keli klausimai, kurie nėra aiškiai aptarti reglamente, pavyzdžiui, kas atsitinka tais atvejais, kai tuo pačiu metu vyksta teismo procesai arba kai skunde keliami su asmens duomenų apsauga susiję klausimai.

Šios taisyklės yra pirmas bandymas numatyti neatidėliotinus naujai sukurtos pareigybės poreikius. Jų tikslas yra dvejopas: i) suteikti skundo pateikėjams skaidrumo ir teisinio tikrumo dėl skundų nagrinėjimo mechanizmo ir procedūrų, kurių laikosi kontrolierius; taip pat ii) nustatyti procedūrą, kuri leistų kontrolieriui veikti efektyviai ir veiksmingai, kartu taikant į rezultatus orientuotą požiūrį į skundus. Plėtojant kontrolieriaus praktiką, šios taisyklės gali būti peržiūrėtos siekiant atsižvelgti į įgytą patirtį ir spręsti problemas, kylančias dėl paties skundų nagrinėjimo mechanizmo.

skaidrumo ir teisinio tikrumo

efektyviai ir veiksmingai

2.2.   
  Galimybė susipažinti su informacija

Galimybė susipažinti su informacija

OLAF reglamente numatyta, kad kontrolierius turėtų turėti galimybę susipažinti su visa informacija, būtina jo pareigoms vykdyti. Reglamente taip pat numatyta, kad OLAF turi pateikti kontrolieriui visą informaciją, reikalingą, kad kontrolierius galėtų įvertinti, ar skundas yra pagrįstas, ir visą informaciją, būtiną skundui išspręsti, taip pat sudaryti kontrolieriui sąlygas pateikti rekomendaciją.

Nuo pat pradžių OLAF generalinis direktorius reiškė ketinimą palengvinti kontrolierės darbą ir ribotam laikotarpiui, kuris iš esmės atitinka ilgiausią skundų nagrinėjimo trukmę, suteikti jai ir atitinkamiems sekretoriato darbuotojams elektroninę prieigą prie tyrimų bylų, dėl kurių pateikti skundai. OLAF siūlomas sprendimas suteikia kontrolierei privilegijuotą, tikslingą prieigą ir sudaro sąlygas jai ir sekretoriatui atlikti savo užduotis. Išsami tvarka bus išdėstyta būsimuose darbo susitarimuose, dėl kurių turi susitarti ir kuriuos turi pasirašyti kontrolierė ir OLAF generalinis direktorius.

privilegijuotą, tikslingą prieigą

Kontrolierei privilegijuota galimybė susipažinti su OLAF bylos medžiaga yra itin svarbi siekiant patikinti skundo pateikėjus, kad ji galėjo nuodugniai išnagrinėti bylos medžiagą, net ir tais atvejais, kai dalis atitinkamos informacijos yra konfidenciali ir negali būti jiems atskleista (5).

patikinti skundo pateikėjus

5

3.   Dinamiška skundų nagrinėjimo pradžia

Dinamiška skundų nagrinėjimo pradžia

Galimybė susijusiems asmenims pateikti skundus kontrolieriui tapo reali įsigaliojus persvarstytam OLAF reglamentui. Tačiau tuo metu, kai jau buvo nustatytos visos būtinos institucinės ir administracinės priemonės ir kontrolierė pradėjo eiti savo pareigas, nemažai skundų (13) jau buvo pateikti. Kontrolierė pasirūpino, kad šie skundai būtų nagrinėjami greitai, kruopščiai ir profesionaliai. Rezultatas buvo daugiau nei patenkinamas. Kontrolierė per nustatytą terminą atliko pirminį visų skundų vertinimą. Iki metų pabaigos ji baigė nagrinėti 6 skundus ir paragino OLAF dėl dalies vieno skundo priimti sprendimą. Per šį labai trumpą – trumpesnį nei 4 mėnesių – laikotarpį kontrolierė turėjo galimybę atsakyti į įdomius teisinius klausimus ir pradėti formuoti kai kuriuos principus, susijusius su skundų nagrinėjimo mechanizmu.

3.1.   
  2022 m. skundų apžvalga

2022 m. skundų apžvalga

2022 m. kontrolierė gavo 14 skundų: 13 iš jų kontrolierei perdavė OLAF, 1 buvo pateiktas tiesiogiai jai. Skundo pateikėjai, tiek fiziniai, tiek juridiniai asmenys (1 diagrama), buvo su OLAF vidaus (6) ir išorės tyrimais (7) susiję asmenys (3 diagrama). Daugumą skundų anglų kalba (2 diagrama) pateikė susijusių asmenų vardu veikiantys teisininkai (1 diagrama).

6

7

1 diagrama

1 diagrama

Kas pateikė skundus?

Kas pateikė skundus?

Image 1

2 diagrama

2 diagrama

Kalbos, kuriomis pateikti skundai

Kalbos, kuriomis pateikti skundai

Image 2

3 diagrama

3 diagrama

OLAF tyrimų, dėl kurių skundžiamasi, rūšys

OLAF tyrimų, dėl kurių skundžiamasi, rūšys

Image 3

Daugiausia skundo pateikėjai nurodė, kad buvo pažeistos jų procesinės garantijos pagal OLAF reglamento 9 straipsnį ir jų pagrindinės teisės pagal Pagrindinių teisių chartiją (4 diagrama). Visų pirma jie skundėsi dėl i) teisės būti išklausytiems ir veiksmingo naudojimosi teise pateikti pastabų dėl su jais susijusių faktų (OLAF reglamento 9 straipsnio 4 dalis) ir ii) teisės į tai, kad jų reikalai būtų išnagrinėti per kiek įmanoma trumpesnį laiką (Pagrindinių teisių chartijos 41 straipsnis). Skundo pateikėjai taip pat pateikė įtarimų dėl jų teisės būti informuotiems (OLAF reglamento 9 straipsnio 3 dalis) ir įtarimų dėl sąžiningumo ir nešališkumo principų pažeidimų (5 diagrama). Skundo pateikėjai mažiau skundėsi dėl OLAF tyrimams taikomų taisyklių (8) (6 diagrama).

8

4 diagrama.

4 diagrama.

Skundų dalykas

Skundų dalykas

Image 4

5 diagrama

5 diagrama

Įvairių įtarimų, susijusių su procesinėmis garantijomis, analizė

Įvairių įtarimų, susijusių su procesinėmis garantijomis, analizė

Image 5

6 diagrama

6 diagrama

Įtarimų dėl tyrimams taikomų taisyklių analizė

Įtarimų dėl tyrimams taikomų taisyklių analizė

Image 6

3.2.   
  Kaip kontrolierius nagrinėja skundus

Kaip kontrolierius nagrinėja skundus

Kontrolierius skundus nagrinėja sąžiningai, nepriklausomai ir nešališkai. Pagal OLAF reglamentą ir įgyvendinimo nuostatas procedūrą iš esmės sudaro du etapai: i) priimtinumo vertinimas ir ii) nagrinėjimas iš esmės ir, jei įmanoma, sprendimų pasiūlymas.

sąžiningai, nepriklausomai ir nešališkai

Toliau pateiktoje struktūrinėje schemoje apžvelgiamas kontrolieriui teikiamo skundo nagrinėjimo ciklas.

Image 7

3.3.   
  Pirmas etapas: priimtinumo vertinimas

Pirmas etapas: priimtinumo vertinimas

Kad galėtų priimti sprendimą dėl priimtinumo, kontrolierius per 10 darbo dienų nuo skundo gavimo dienos turi atlikti preliminarų jo vertinimą. Sąlygos nustatytos OLAF reglamento 9b straipsnio 1 ir 2 dalyse ir įgyvendinimo nuostatų 5 straipsnyje. 2022 m. kontrolierė visų pateiktų skundų priimtinumą įvertino per nustatytą terminą. Visi trys nepriimtini skundai buvo pateikti pažeidžiant 9b straipsnio 2 dalyje nustatytus terminus (9). Iš 11 priimtinų skundų 3 buvo priimtini iš dalies, nes į juos buvo įtraukti pavėluotai pateikti arba su duomenų apsaugos klausimais susiję įtarimai (7 ir 8 diagramos). Visais atvejais, kai buvo nustatyta, kad skundai ar įtarimai yra nepriimtini, kontrolierė paaiškino savo sprendimą skundo pateikėjui.

10 darbo dienų

9

7 diagrama

7 diagrama

Priimtinumas

Priimtinumas

Image 8

*įskaitant iš dalies priimtinus skundus

8 diagrama

8 diagrama

Nepriimtinumo pagrindai (įskaitant 2 iš dalies priimtinus skundus)

Nepriimtinumo pagrindai (įskaitant 2 iš dalies priimtinus skundus)

Image 9

3.3.1.   OLAF reglamente nustatyti terminai

OLAF reglamente nustatyti terminai

Viena iš pirmųjų ir pasikartojančių problemų, kurias kontrolierei teko spręsti, buvo susijusi su skundo pateikimo terminais. Kontrolierė nusprendė laikytis požiūrio, kuriuo siekiama įvykdyti ir atitinkamų OLAF reglamento nuostatų formuluotes, ir jų tikslą. 9b straipsnio 2 dalyje numatyta, kad skundai turi būti pateikti per vieną mėnesį nuo tos dienos, kai skundo pateikėjas sužinojo apie atitinkamus faktus, kuriais įtariamai pažeidžiamos to straipsnio 1 dalyje nurodytos procesinės garantijos ar taisyklės, ir nustatyta, kad bet kuriuo atveju skundai turi būti pateikti ne vėliau kaip per vieną mėnesį nuo tyrimo pabaigos.

Kontrolierė supranta, jog šie trumpi terminai reglamente numatyti dėl to, kad būtų išsaugotas kontrolieriaus vaidmens veiksmingumas, kartu tinkamai atsižvelgiant į OLAF tyrimo veiklą. Kitaip tariant, kontrolierius turi būti informuojamas apie įtariamus pažeidimus, kai jis vis dar gali imtis veiksmų ir pasiūlyti veiksmingus ir prasmingus sprendimus, kuriuos OLAF galėtų įgyvendinti nepakenkdama vykdomų tyrimų rezultatams arba tolesnės procedūros, pradėtos nacionaliniu ar ES lygmeniu siekiant įgyvendinti OLAF pateiktas rekomendacijas, pažangai. Skundo pateikėjo atžvilgiu lygiai taip pat svarbu siekti žalos atlyginimo ankstyvuoju etapu ir nedidinti galimo pažeidimo poveikio. Dėl šių priežasčių susijęs asmuo turi pateikti skundą netrukus po to, kai sužino apie faktus, dėl kurių padarytas konkretus pažeidimas. Pavyzdžiui, jei ekonominės veiklos vykdytojas nori pateikti skundą dėl įtariamų pažeidimų per patikrinimą vietoje, jis turėtų kreiptis į kontrolierių per vieną mėnesį nuo šio tyrimo veiksmo pabaigos.

pasiūlyti veiksmingus ir prasmingus sprendimus

siekti žalos atlyginimo ankstyvuoju etapu

Kalbant apie baigtus tyrimus, OLAF reglamente nustatyta papildoma griežtesnė ir aiški priimtinumo sąlyga: skundai turi būti pateikti ne vėliau kaip per vieną mėnesį nuo tyrimo pabaigos, neatsižvelgiant į tai, kada skundo pateikėjas sužino apie atitinkamus faktus. Kontrolierė mano, kad šia papildoma baigtų tyrimų sąlyga siekiama užtikrinti ne tik bet kokios tolesnės nacionalinio ar ES lygmens procedūros veiksmingumą, bet ir paties kontrolieriaus rekomendacijų ir pasiūlymų, kaip išspręsti konkrečių skundų dalykus, veiksmingumą. Kontrolierius negali pasiūlyti jokio naudingo sprendimo tais atvejais, kurie nebepatenka į OLAF kontrolės sferą ir dėl kurių gali būti vykdomos procedūros nacionalinėse ar kitose ES institucijose. Tokiais atvejais kontrolierė mano, kad susiję asmenys gali pateikti skundus šiose institucijose ir pasinaudoti turimomis (teisminėmis arba administracinėmis) teisių gynimo priemonėmis.

bet kokios tolesnės

procedūros veiksmingumą

3.3.2.   Su asmens duomenų apsauga susiję skundai

Su asmens duomenų apsauga susiję skundai

OLAF kasdieniame darbe tvarkomi dideli asmens duomenų kiekiai, įskaitant neskelbtinus duomenis. OLAF taip pat gali vykdyti tyrimo veiklą, kuri galėtų būti laikoma pažeidžiančia asmens duomenų apsaugą, pavyzdžiui, skaitmeninės ekspertizės operacijas. Todėl nenuostabu, kad skundo pateikėjai išdėstė įtarimų dėl teisės į savo asmens duomenų apsaugą, kuri garantuojama ES pagrindinių teisių chartijos 8 straipsniu ir Reglamentu (ES) 2018/1725 (toliau – ES duomenų apsaugos reglamentas) (10).

10

Nors kontrolieriaus įgaliojimai apima tikrinimą, ar OLAF laikosi pagrindinių teisių, ES turi nepriklausomą priežiūros instituciją – Europos duomenų apsaugos priežiūros pareigūną (EDAPP), kuris turi tam tikrų pareigų, susijusių su teisėmis į privatumą ir duomenų apsaugą. ES duomenų apsaugos reglamento 52 straipsnyje numatyta, kad EDAPP yra atsakingas už šio reglamento ir visų kitų Sąjungos aktų, susijusių su fizinių asmenų pagrindinių teisių ir laisvių apsauga ES institucijai ar įstaigai tvarkant asmens duomenis, taikymo stebėseną ir užtikrinimą. Kadangi ES įsteigė specializuotą instituciją pagrindinei teisei į asmens duomenų apsaugą užtikrinti, skundus dėl įtariamų duomenų apsaugos taisyklių pažeidimų turi nagrinėti ne kontrolierius, o ta institucija, t. y. EDAPP. Pagal minėtas taisykles bet kuris asmuo gali pateikti skundą EDAPP per 2 metus nuo tada, kai sužinojo apie faktus, kuriais grindžiamas skundas. Skaidrumo sumetimais kontrolierius į įgyvendinimo nuostatas įtraukė atitinkamą nuostatą, kad joje atsispindėtų šis kompetencijos pasidalijimas (11).

specializuotą instituciją pagrindinei teisei į asmens duomenų apsaugą užtikrinti

11

Nors kontrolierė nenagrinės įtarimų, susijusių tik su ES duomenų apsaugos reglamento aiškinimu ir taikymu, vertindama, ar OLAF apskritai laikosi procesinių garantijų, ji atsižvelgs į aspektus, susijusius su privatumu ir duomenų apsauga.

3.4.   
  Tolesnis etapas: rungimosi principu grindžiama procedūra

Tolesnis etapas: rungimosi principu grindžiama procedūra

Atlikusi preliminarų vertinimą, kontrolierė paprašė OLAF pateikti nuomonę dėl 11 skundų, kurie buvo paskelbti priimtinais. Kai kuriais atvejais kontrolierė paprašė OLAF pateikti papildomos informacijos arba papildomai išversti OLAF atsakymus į skundo kalbą. Tada kontrolierė išsiuntė OLAF atsakymus skundo pateikėjams ir paragino juos pakomentuoti OLAF nuomonę.

Iš esmės kontrolierė stengiasi užtikrinti kuo didesnį rungimosi principo veiksmingumą. Taigi ir OLAF, ir skundo pateikėjams buvo suteikta galimybė išdėstyti savo argumentus ir pateikti patvirtinamuosius dokumentus. Iš esmės jie taip pat buvo informuoti vieni apie kitų pastabas ir galėjo jas pakomentuoti. Vis dėlto trimis tinkamai pagrįstais atvejais kontrolierė nusprendė nukrypti nuo šio principo ir leisti konfidencialiai tvarkyti OLAF pateiktą informaciją, kaip numatyta įgyvendinimo nuostatų 7 straipsnio 2 dalyje.

kuo didesnį rungimosi principo veiksmingumą

Visų pirma kontrolierė taikė šią nuostatą skundams dėl tyrimų trukmės. Šiais atvejais, siekdama įvertinti, ar tyrimų trukmė buvo pagrįsta, kontrolierė iš OLAF turėjo gauti konkrečią, visapusišką ir išsamią informaciją apie atliktus tyrimus ir įvairius teisinius bei faktinius elementus, turėjusius įtakos tyrimų trukmei. Be to, kadangi skundai buvo susiję su nebaigtais OLAF tyrimais, kontrolierė suprato, kad OLAF nuomonės negalima paprasčiausiai perduoti skundo pateikėjams, nes tai galėtų pakenkti atitinkamų tyrimų konfidencialumui ir veiksmingumui. Visų pirma tai galėtų atskleisti OLAF darbo metodus arba sutrukdyti jai surinkti reikiamus įrodymus ar net pakenkti bendrai tyrimo strategijai konkretaus tyrimo metu.

nebaigtais

Todėl tais atvejais kontrolierė sutiko su OLAF, jog pastaroji pateiks i) nekonfidencialią OLAF atsakymų versiją, kurią būtų galima nusiųsti skundo pateikėjui, kad šis galėtų suprasti priežastis, kuriomis grindžiamas OLAF elgesys, ir atitinkamai galėtų užginčyti OLAF atsakymą ir pateikti priešingus argumentus, ir ii) konfidencialią, išsamesnę versiją, kurioje išsamiau paaiškinamos priežastys, kurias OLAF nurodė nekonfidencialioje versijoje. Šis subalansuotas sprendimas leido kontrolierei atlikti išsamų visų susijusių bylų vertinimą, kartu laikantis pareigos užtikrinti OLAF tyrimų konfidencialumą. Nors skundo pateikėjai neturi teisės gauti visos informacijos, jie gali būti tikri, kad kontrolierė nepriklausomai ir nuodugniai išnagrinėja bylą, ypač dėl to, kad turi privilegijuotą galimybę susipažinti su bylos medžiaga.

išsamų

vertinimą

OLAF tyrimų konfidencialumą

tikri

3.5.   
  Pasiekti rezultatai

Pasiekti rezultatai

2022 m. iš 11 priimtinų skundų kontrolierė įvertino 4 skundų (9 diagrama) pagrįstumą ir 3 iš jų baigė nagrinėti, nes nenustatė, kad būtų pažeistos skundo pateikėjų procesinės garantijos ir teisės. Ketvirtojoje byloje ji nustatė, kad OLAF pažeidė skundo pateikėjo teisę būti informuotam pagal OLAF reglamento 9 straipsnio 3 dalį. Todėl ji paragino OLAF priimti sprendimą dėl šios skundo dalies. Iš likusių 7 nebaigtų nagrinėti priimtinų skundų 5 nagrinėjimas buvo gerokai pažengęs, jie buvo baigti nagrinėti 2023 m. pradžioje.

9 diagrama

9 diagrama

Priimtini skundai 2022 m.

Priimtini skundai 2022 m.

Image 10

3.5.1.   Baigtos bylos

Baigtos bylos

2022 m. kontrolierė baigė nagrinėti 6 iš 14 gautų skundų: 3 buvo paskelbti nepriimtinais, o 3 buvo užbaigti gavus OLAF ir skundo pateikėjo nuomonę dėl nagrinėjamų klausimų (10 diagrama). 2 iš šių bylų buvo susijusios su tyrimų, dėl kurių pateikti skundai, trukme. Trečioji byla buvo susijusi su skaitmeninės ekspertizės duomenų gavimu ir OLAF darbuotojams skirtų gairių dėl skaitmeninių techninių procedūrų taikymu. Visais trimis atvejais kontrolierė padarė išvadą, kad OLAF veikė laikydamasi galiojančių taisyklių ir nepažeidė skundo pateikėjų procesinių garantijų.

10 diagrama

10 diagrama

2022 m. baigtos nagrinėti bylos

2022 m. baigtos nagrinėti bylos

Image 11

3.5.2.   Sprendimų siūlymas

Sprendimų siūlymas

Kontrolierė pirmą kartą paragino OLAF priimti sprendimą dėl skundo. Byla buvo susijusi su teise būti informuotam pagal OLAF reglamento 9 straipsnio 3 dalį. Kontrolierė nustatė, kad buvo pažeista skundo pateikėjo teisė būti nedelsiant informuotam, nes OLAF išsiųstas elektroninis laiškas skundo pateikėjui, kad jis yra susijęs asmuo, niekada jo nepasiekė. Kontrolierė, remdamasi nusistovėjusia teismų praktika, nurodė, kad, kalbant apie svarbius pranešimus, OLAF turėtų turėti procedūrą, kuria būtų užtikrinama, kad numatyti gavėjai juos iš tikrųjų gautų.

Tačiau, kadangi skundo pateikėjas galiausiai buvo informuotas apie jo, kaip susijusio asmens, statusą ir atitinkamas jo teises, kontrolierė galėjo tik paraginti OLAF tobulinti savo praktiką ir užkirsti kelią tokių situacijų atsiradimui ateityje. Todėl kontrolierė paragino OLAF imtis visų būtinų veiksmų siekiant užtikrinti, kad ateityje naudojamomis ryšių priemonėmis susijusiems asmenims būtų sudarytos sąlygos susipažinti su informacija pagal OLAF reglamento 9 straipsnio 3 dalį.

tobulinti savo praktiką ir užkirsti kelią tokių situacijų atsiradimui ateityje

2023 m. sausio mėn. atsakydamas kontrolierei OLAF generalinis direktorius pripažino, kad reikia tobulinti OLAF praktiką ir užtikrinti, kad panašių problemų ateityje nekiltų. Kontrolierei priimtinu būdu OLAF generalinis direktorius besąlygiškai įsipareigojo imtis veiksmų šiam klausimui išspręsti, o 2023 m. vasario 13 d. jis priėmė „Nurodymus dėl pranešimo priemonių, naudotinų susirašinėjant su atitinkamais asmenimis“. Šie nurodymai privalomi OLAF darbuotojams.

besąlygiškai įsipareigojo

Nurodymus dėl pranešimo priemonių, naudotinų susirašinėjant su atitinkamais asmenimis

4.   Santykiai su suinteresuotaisiais subjektais

Santykiai su suinteresuotaisiais subjektais

Pirmaisiais savo kadencijos mėnesiais kontrolierė siekė užmegzti produktyvius darbinius santykius, grindžiamus abipusiu pasitikėjimu ir geru bendradarbiavimu, su savo pagrindiniu partneriu – OLAF generaliniu direktoriumi. 2022 m. spalio 25 d. kontrolierė susitiko su Ville’iu Itälä. Jie surengė preliminarią diskusiją dėl darbo metodų ir susitarė, kad reikia priimti oficialius darbinius susitarimus.

OLAF generaliniu direktoriumi

2022 m. lapkričio 15 d. kontrolierė buvo pakviesta į Priežiūros komiteto plenarinį posėdį ir padėkojo komiteto nariams už abipusiškai produktyvų bendravimą priimant kontrolierės funkcijai vykdyti reikalingas įgyvendinimo nuostatas. Jie taip pat aptarė bendro intereso klausimus.

Priežiūros komiteto

2023 m. kontrolierė stengsis palaikyti gerus santykius su įvairiomis ES kovos su sukčiavimu, sąžiningumo ir atskaitomybės srityse veikiančiomis šalimis ir susitiks su kitais suinteresuotaisiais subjektais.

Image 12

Mandagumo susitikimas su OLAF generaliniu direktoriumi Ville’iu Itälä

5.   Administracinė ir teisinė parama

Administracinė ir teisinė parama

Siekiant efektyviai naudoti išteklius, OLAF reglamentu Priežiūros komiteto sekretoriatui pavesta teikti teisinę ir administracinę paramą kontrolieriui. Šį pasirinkimą pateisina ir užduočių papildomumas bei tikslo, kurio siekia kontrolierius ir Priežiūros komitetas, bendrumas. Sekretoriato dalyvavimas užtikrina tęstinumą, nenutrūkstamą ryšių palaikymą ir sklandų bendradarbiavimą su skundų pateikėjais ir OLAF. Speciali sekretoriato aukštos kvalifikacijos darbuotojų grupė, vadovaujama sekretoriato vadovo, teikė vertingus patarimus ir pagalbą kontrolierei, laikydamasi profesinės paslapties ir konfidencialumo principų.

6.   Ryšių palaikymas su kontroliere

Ryšių palaikymas su kontroliere

E. paštu:

E. paštu:

OLAF-FMB-Controller-Procedural-Guarantees@ec.europa.eu

Paštu:

Paštu

| Procesinių garantijų kontrolierius / OLAF priežiūros komiteto sekretoriatas |
| --- |
| Rue Joseph II, 30 |
| 1049 Bruxelles/Brussel |
| BELGIQUE/BELGIË |

Procesinių garantijų kontrolierius / OLAF priežiūros komiteto sekretoriatas

Rue Joseph II, 30

1049 Bruxelles/Brussel

BELGIQUE/BELGIË

Internete:

Internete:

https://supervisory-committee-olaf.europa.eu/controller-procedural-guarantees_en

---

(1)  OL C 326, 2012 10 26, p. 391.

1

(2)  9b straipsnio 11 dalyje reikalaujama, kad prieš priimdamas įgyvendinimo nuostatas kontrolierius oficialiai konsultuotųsi su Priežiūros komitetu. Kontrolierė taip pat konsultavosi su OLAF, nors ji teisiškai neprivalo to daryti; kontrolierė vadovavosi tarpusavio pasitikėjimo ir gero bendradarbiavimo principais.

2

(3)  Procesinių garantijų kontrolieriaus sprendimas, kuriuo priimamos skundų nagrinėjimo įgyvendinimo nuostatos 2022/C 494/07, OL C 494, 2022 12 28, p 17–23.

3

(4)  https://supervisory-committee-olaf.europa.eu/controller-procedural-guarantees/about-controller/legal-framework_en

4

(5)  Žr. tolesnį 3.4 punktą.

5

(6)  OLAF reglamento 4 straipsnis.

6

(7)  OLAF reglamento 3 straipsnis.

7

(8)  Taisyklėse, be kita ko, nustatyta, kaip OLAF vykdo įvairią tyrimo veiklą. Taisyklės išdėstytos įvairiuose tekstuose: OLAF reglamente, 1996 m. lapkričio 11 d. Tarybos reglamente (Euratomas, EB) Nr. 2185/96 dėl Komisijos atliekamų patikrinimų ir inspektavimų vietoje siekiant apsaugoti Europos Bendrijų finansinius interesus nuo sukčiavimo ir kitų pažeidimų (OL L 292, 1996 11 15, p. 2–5), Tyrimo procedūrų gairėse OLAF darbuotojams ir OLAF darbuotojams skirtose gairėse dėl skaitmeninių techninių procedūrų.

8

(9)  9b straipsnio 2 dalyje nustatyti terminai paaiškinti 3.3.1 punkte.

9

(10)  2018 m. spalio 23 d. Europos Parlamento ir Tarybos reglamentas (ES) 2018/1725 dėl fizinių asmenų apsaugos Sąjungos institucijoms, organams, tarnyboms ir agentūroms tvarkant asmens duomenis ir dėl laisvo tokių duomenų judėjimo, kuriuo panaikinamas Reglamentas (EB) Nr. 45/2001 ir Sprendimas Nr. 1247/2002/EB, OL L 295, 2018 11 21, p. 39–98.

10

(11)  Įgyvendinimo nuostatų 5 straipsnio 3 dalyje numatyta, kad „kontrolierius taip pat paskelbia nepriimtinais visus skundus, kuriuose keliami klausimai, priklausantys Europos duomenų apsaugos priežiūros pareigūno (EDAPP) kompetencijai, t. y. skundus, susijusius su Reglamento 2018/1725 (ES, Euratomas) taikymu ir pagrindinės teisės į asmens duomenų apsaugą laikymusi“.

11

---